### Beslutning

Ib Paulsen, Merete Johansen, Yan Schou, Martin Simonsen og Gyda Kristiansen kunne tiltræde indstillingen i overensstemmelse med Magistratens anbefaling.

 Berta Mathiasen og Yrsa Sørensen kunne tiltræde indstillingen men tog forbehold for antallet af parkeringspladser i planen.

 Udvalget bemærker i øvrigt, at udvalget ønsker en ændring af krydset ved [adresse], og at det forudsættes, at byrådet forelægges et løsningsforslag til beslutning.

Endelig vedtagelse af forslag til Lokalplan nr. 1067, Erhvervsområde ved [adresse], [adresse] og Tillæg nr. 11 til Kommuneplan 2017.

### Resumé

Lokalplanen skal gøre det muligt at udvide byggemulig-heden i den nugældende lokalplan 862, hvor der skal være plads til en udvidelse af Filmbyen samt et nyt erhvervsdomicil.

 Lokalplanen fastholder hovedparten af den nuværende Lokalplan 862. Det er alene byggemuligheden i de to byggefelter for ny bebyggelse samt indretning af udearealerne, der bliver ændret. Anvendelsen er som hidtil til blandede liberale erhverv og offentlige formål. Der kan ikke etableres boliger i området.

 Lokalplanforslaget har været offentlig fremlagt i 8 uger og der er indkommet tre høringssvar. Et fra VIA University, der har undervisning i området, et fra [adresse], der ligger overfor lokalplanområdet, samt fra den faglige gruppe på [adresse].

 Høringssvarene handler om biltrafik og parkering samt nabovirksomheders vilkår.

 Teknik og Miljø foreslår som følge af høringssvaret fra [adresse], at lokalplanens redegørelse bliver tilføjet et afsnit om luft- og lugtforurening. Herudover foreslås kun tekniske og redaktionelle ændringer.

### Indstilling

At 1) forslag til Lokalplan nr. 1067, Erhvervsområde ved [adresse], [adresse], godkendes til endelig vedtagelse.

 At 2) forslag til Tillæg nr. 11 Kommuneplan 2017 for [adresse] godkendes til endelig vedtagelse.

 At 3) bemærkninger indkommet i forbindelse med lokalplanens og kommuneplantillæggets offentlige fremlæggelse besvares, som det fremgår af afsnit 5 med bilag 3.

 At 4) den sammenfattende redegørelse om miljøvurderingen af Lokalplan 1067 godkendes og indgår som en del af lokalplanens redegørelse, som det fremgår af indstillingens afsnit 5.

### Sagens forløb

04-01-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 08-01-2018 Magistraten
Fremsendes til [adresse] med bemærkning, at Magistraten i mødet den 8. januar 2018 anbefaler, at byrådet tiltræder Magistratsafdelingen for Teknik og Miljøs indstilling af 21. december 2017.

 Emil Steffensen tog forbehold med hensyn til antal af parkeringspladser.

 Janni Thorsen og John Andreasen var forhindret i at deltage i sagens behandling.
 10-01-2018 [adresse]
Fremsendes til Teknisk Udvalg til behandling i henhold til beslutning i byrådets møde den 10. januar 2018.
 17-01-2018 Teknisk Udvalg
Sagens behandling blev udsat.
 22-01-2018 Teknisk Udvalg
Beslutning ikke frigivet
 24-01-2018 Aarhus Byråd